Komission asetus (EY) N:o 1762/2002, annettu 2 päivänä lokakuuta 2002, tiettyjen neuvoston asetuksen (ETY) N:o 3035/80 soveltamisalaan kuuluvina tavaroina vietävien maataloustuotteiden viennissä maksettua tukea koskevista tietyistä tilastotiedoista annetun asetuksen (EY) N:o 3223/93 muuttamisesta



Virallinen lehti nro L 265 , 03/10/2002 s. 0013 - 0015



Komission asetus (EY) N:o 1762/2002, annettu 2 päivänä lokakuuta 2002, tiettyjen neuvoston asetuksen (ETY) N:o 3035/80 soveltamisalaan kuuluvina tavaroina vietävien maataloustuotteiden viennissä maksettua tukea koskevista tietyistä tilastotiedoista annetun asetuksen (EY) N:o 3223/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 20 artiklan, sekä katsoo seuraavaa: (1) Kun otetaan huomioon tietotekniikkajärjestelmien kehitys ja se, että komissiolla on jatkuvasti oltava käytössään yhä parempilaatuisia tilastotietoja, on aiheellista mukauttaa niiden tilastotietojen muotoa ja alaa, jotka toimitetaan komissiolle tiettyjen neuvoston asetuksen (ETY) N:o 3035/80 soveltamisalaan kuuluvina tavaroina vietävien maataloustuotteiden viennissä maksettua tukea koskevista tietyistä tilastotiedoista 25 päivänä marraskuuta 1993 annetun komission asetuksen (EY) N:o 3223/93(3), sellaisena kuin se on viimeksi muutettuna asetuksella (EY) N:o 1432/96(4), mukaisesti. (2) Tietotekniikan kehityksen vuoksi ei ole tarpeen käsitellä tilastotietoja tuoteryhminä. Näiden tietojen toimittamista tuoteryhminä ei siis enää edellytetä. (3) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetun komission asetuksen (EY) N:o 1520/2000(5), sellaisena kuin se on viimeksi muutettuna asetuksella (EY) N:o 1052/2002(6), 17 artiklan 2 kohdassa on laajennettu kyseisten tavaroiden valikoimaa ja alennettu kynnysarvoa, jolla määritellään, sisältävätkö kyseiset tavarat runsaasti tiettyjä maitotuotteita. Asetusta (EY) N:o 3223/93 olisi mukautettava tätä muutosta vastaavasti. (4) Asetusta (EY) N:o 3223/93 olisi tämän vuoksi muutettava vastaavasti. (5) Tässä asetuksessa säädetyt toimenpiteet ovat perustamissopimuksen liitteeseen I kuulumattomia jalostettuja maataloustuotteita koskevia horisontaalisia kysymyksiä käsittelevän hallintokomitean antaman lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3223/93 seuraavasti: 1) Poistetaan 2 artiklan ensimmäinen luetelmakohta. 2) Korvataan 3 artikla seuraavasti: " 3 artikla 1. Edellä 1 artiklassa edellytetyt tilastotiedot on toimitettava komissiolle sähköisenä tiedostona, jonka muoto annetaan liitteessä C. 2. Tilastotiedot edellisenä kuukautena vientitukea saaneista, komission asetukseen (EY) N:o 1520/2000(7) kuuluvista tavaroista on jaoteltava yhdistetyn nimikkeistön kahdeksannumeroisen koodin mukaisesti ja niihin on sisällytettävä: a) tällaisten tavaroiden määrät tonneina tai muina, täsmennettävinä mittayksikköinä ilmaistuina; b) edellisenä kuukautena kullekin perusmaataloustuotteelle myönnettyjen vientitukien määrä kansallisena valuuttana ilmaistuna; c) kunkin vientitukea saaneen perusmaataloustuotteen määrät tonneina tai muina, täsmennettävinä mittayksikköinä ilmaistuina. 3. Niiden yhdistetyn nimikkeistön nimikkeisiin 0405 20 10 , 0405 20 30 , 1806 90 60 - 1806 90 90 , 1901 10 00 - 1901 90 99 ja 2106 90 98 kuuluvien tavaroiden osalta, jotka sisältävät 100:aa kilogrammaa vietyä tavaraa kohden vähintään 51 kilogrammaa yhdistetyn nimikkeistön nimikkeisiin 0402 10 19 , 0402 21 19 , 0405 10 11 - 0405 90 90 ja 0406 10 20 - 0406 90 99 kuuluvia maitotuotteita, jotka on tuotu kolmannesta maasta tullietuussopimusten puitteissa, tilastotietoihin on sisällytettävä: a) tällaisten, edellisenä kuukautena vientitukea saaneiden tavaroiden määrät tonneina ilmaistuina; b) edellisenä kuukautena tällaisille tuotteille myönnettyjen vientitukien määrä kansallisena valuuttana ilmaistuna; c) vietyihin tavaroihin sisältyvien, yhdistetyn nimikkeistön nimikkeisiin 0402 10 19 , 0402 21 19 , 0405 10 11 - 0405 90 90 ja 0406 10 20 - 0406 90 99 kuuluvien, kolmannesta maasta tullietuussopimusten puitteissa tuotujen tuotteiden määrät." 3) Poistetaan liite A. 4) Lisätään liite C, jonka teksti annetaan tämän asetuksen liitteenä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 2002 alkaen maksettaviin tukiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä lokakuuta 2002. Komission puolesta Loyola De Palacio Varapuheenjohtaja (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 292, 26.11.1993, s. 10. (4) EYVL L 184, 24.7.1996, s. 17. (5) EYVL L 177, 15.7.2000, s. 1. (6) EYVL L 160, 18.6.2002, s. 16. (7) EYVL L 177, 15.7.2000, s. 1. LIITE "LIITE C (3 artiklan 1 kohta) Sähköisen tiedoston tiedot on toimitettava komissiolle ASCII-taulukkona, jossa eri sarakkeet on eroteltu tabulaattorilla ja jossa sarakkeen otsikot ovat ensimmäisellä rivillä, tai muussa komission etukäteen hyväksymässä muodossa. >PIC FILE= "L_2002265FI.001503.TIF">"